paragraph_text: Disertacija (lat. dissertatio) je znanstvena pismena rasprava, teza, napisana radi postizavanja znanstvenog stupnja, doktorata znanosti u nekom znanstvenom području ili habilitacije.<ref>Hrvatski jezik-Sjedi5 disertacija - Što je i što znači (pristupljeno 6. rujna 2017.) Disertacija također može biti općenito učena rasprava. Doktorska disertacija obvezatno je samostalnim prilogom znanosti. Disertaciju se brani javno. Ocjenjuje ju komisija fakultetskih nastavnika s doktoratom znanosti ili istaknutih znanstvenih djelatnika. Komisiju bira fakultetsko znanstveno-nastavno vijeće ili vijeće znanstvene ustanove. Nakon uspješne obrane, rektor promiče pristupnika (kandidata) u stupanj doktora znanosti.<ref>Hrvatska enciklopedija disertacija (pristupljeno 6. rujna 2017.)